Ålesund (tettsted)

Ålesund er et tettsted i Ålesund og Sula kommuner i Møre og Romsdal. 

Tettstedet Ålesund strekker seg rundt Heissafjorden/Borgundfjorden/Åsefjorden. Tettstedet omfatter alle de sentrale øyene som Ålesund og Sula kommuner består av: Hessa, Aspøya, Nørvøya, Oksnøya vest for Brusdalsvatnet, og over Vegsundet til øya Sula med mesteparten av Sula kommune. Tettstedet hadde  innbyggere per . Tettstedet er landets 9. største. Hele tettstedet ligger på øyer med korte broer til fastlandet. 

E39 passerer gjennom tettstedet, E136 har endepunkt i Ålesund sentrum. Fylkesvei 60 fra indre Nordfjord, Stranda og Sykkylven har endepunkt i tettstedet. Fylkesvei 61 til Hareid og Ulsteinvik knyttes til E39 på Sula. Riksvei 658 er veiforbindelse gjennom undersjøiske tunneler til Ellingsøya og Vigra med flyplassen. Vegsundbrua åpnet i 1938 ga sammenhengende veiforbindelse mellom Ålesund by og Sula.

Tettstedet Ålesund hadde   innbyggere; til sammenlikning hadde tettstedet i 2011 47 772 innbyggere Statistisk sentralbyrå (1. januar 2011). Tettsteder. Folkemengde og areal, etter kommune.. http://www.ssb.no/emner/02/01/10/beftett/tab-2011-06-17-01.html  Besøkt 18. juni 2011. Av disse bodde 39 367 i Ålesund kommune, og 7 104 i Sula kommune. Ålesund kommune har et areal på 98 km². Tettstedet omfatter øyene Hessa (4 km²) i vest, den tett bebygde Aspøya  med Brunholmen (0,6 km²) og Nørvøya med blant annet Buholmen og Flatholmen (7 km²) i midten. Oksnøya ligger i øst og halvparten av denne (58 km²) inngår i Ålesund kommune. Sula kommune består særlig av øya Sula med Langevåg og de mindre tettstedene Solavågen og Fiskerstrand.

Ålesundregionen er den største byregionen mellom Bergen og Trondheim og er kjerneområde på Sunnmøre når det gjelder næringslivsaktivitet, samferdsel og befolkning. Sunnmøre tingrett har sete i Ålesund. Der har også Møre og Romsdal politidistrikt hovedkontor. Ålesund sjukehus ble reist på Åse (1971) og hadde en periode status som sentralsykehus for Møre og Romsdal. 

Bysenteret omkring Hellesundet på Aspøya/Nørvøya (den opprinnelige Ålesund by) er administrasjonssentrum i Ålesund kommune. Tettstedet har siden 1980 særlig vokst østover fra gamle Ålesund sentrum mot Lerstad/Åse og Spjelkavik, mot Blindheim, Emblem, Magerholm og mot Langevåg. Området Moa ved Spjelkavik var inntil 1970 et jordbruksområde. I 1970 regulerte Ålesund Moa til forretninger, kontorer og allmennyttige formål. Kjøpesenteret på Moa har deretter vokst til et av de største i landet og handelsnæringen i området betjener hele Sunnmøre, deler av Romsdal, Nordfjord og Nord-Gudbrandsdalen. Breivika ble lagt ut til industri og næring. E39 og E136 møtes på Moa. 

Langevåg er administrasjonssted for Sula kommune. Langevåg vokste blant annet etter at O.A.Devold i 1868 flyttet deler av virksomheten fra Ålesund og etablerte spinneri i Langevåg. Fabrikken ble etterhvert den største i fylket. Devolds fabrikk i Ålesund brant ned i 1904. Da Devold etablerte seg i Langevåg var det bare noen gårder i området.

Administrativ inndeling
Da Ålesund fikk ladestadsretter i 1793 ble dette avgrenset til området mellom Kipervika og Hellen. I 1824 byen utvidet til hele Aspøya og Steinvågneset i vest til Aksla i øst. I 1875 ble byen utvidet til en linje tvers over Nørvøya ved Borgundvegen 141. I 1923 ble grensen flyttet lengre inn på Nørvøya omtrent til Nørvasundet og Borgundgavlen, og utover Heissa (Hessa).

Borgund kommune ble opprettet i 1837 og delt i 1849 da Skodje ble egen kommune. I 1908 ble Giske kommune skilt ut fra Borgund.Dag Jukvam, Statistisk sentralbyrå, Historisk oversikt over endringer i kommune- og fylkesinndelingen side 58, vitja 17. februar 2010 Borgund omfattet Sula, Ellingsøya, mesteparten av Nørvøya (til 1923), deler av Hessa (til 1923) og vestre del av Oksnøya. Grytastranda, Gamlem og Søvik nord for Ellingsøya var også del av Borgund til 1968.

Daværende Ålesund kommune ble slått sammen med Borgund kommune i 1968. Borgund omfattet også Sula og deler av Haram kommune (fastlandet på nordsiden av Grytafjorden), og var den mest folkerike kommunen i Møre og Romsdal. Sula ble skilt ut som egen kommune i 1977. 

Ålesund kommune ble slått sammen med Haram, Sandøy, Skodje og Ørskog til ny storkommune fra 2020, men Haram forlot senere storkommunen igjen. Sula er ikke med i denne planen.

 Se også 
Ålesund
Liste over Norges største tettsteder

 Referanser 

Kategori:Tettsteder i Møre og Romsdal
Kategori:Bosetninger i Ålesund
Kategori:Bosetninger i Sula